stanford-oval/wikipedia huggingface dataset:
נילס הנריק אבל
ביוגרפיה

אבל נולד ב-5 באוגוסט 1802 בכפר פינדה שבנורווגיה (שהייתה מאוחדת באותה העת עם דנמרק). הוא היה השני משבעת ילדיהם של הכומר סְרֶן גאורג אבל ואשתו אן מארי.
בגיל 13 הוא נשלח עם אחיו הבכור לבית הספר הכנסייתי בכריסטיאניה (שמה של אוסלו באותה עת), וכעבור שלוש שנים הפגין לראשונה את יכולתו המתמטית בסדרת הוכחות לבעיות שהציב בפניו מורהו, ברנט מיכאל הולומבו. בהנחייתו של הולומבו קרא אבל את ספריהם של גדולי המתמטיקאים שקדמו לו (ניוטון, אוילר, לגראנז' וגאוס). אחד מהישגיו הראשונים, אליו הגיע בגיל 16, היה הכללת והוכחת משפט הבינום לכל מספר מרוכב (קדם לו אוילר שהוכיח את המקרה הרציונלי).
בשנת 1820 נפטר אביו של אבל, ומצבה הכספי של משפחתו, שהיה ירוד אף קודם לכן, הוחמר. בשנת 1821 החל אבל ללמוד באוניברסיטת כריסטיאניה, בתמיכתו הכספית של הולומבו. בשנת לימודיו האחרונה החל לעסוק בפתרון משוואה ממעלה חמישית, ובשנת 1821 חש שמצא פתרון וכתב מאמר על כך, אך בעת הכנת המאמר לדפוס גילה בו טעות שפסלה את הפתרון. בשנת 1824 הוכיח שאין דרך כללית לפתרון משוואה פולינומית ממעלה חמישית על ידי רדיקלים, ובכך פתר בעיה שהמתינה מאות שנים להוכחה המוכרת כיום משפט אבל-רופיני.
תמיכה ממשלתית איפשרה לו לבקר בגרמניה ובצרפת, ובמסע זה התוודע לנושאים עיקריים במתמטיקה. הוא שהה שישה חודשים בברלין, ושם פגש את המתמטיקאי אוגוסט לאופולד קְרֶל, שייסד בשנת 1826 את כתב העת הראשון בעולם שהוקדש למחקר מתמטי. הגיליון הראשון, שיצא לאור ב-1827, כלל מאמרים אחדים מאת אבל, ובהם הוכחה אלגנטית יותר, שנכתבה בעידודו של קרל, להיעדר דרך כללית לפתרון משוואה פולינומית ממעלה חמישית. חלק ניכר מעבודתו של אבל פורסם בגיליונות הבאים של כתב עת זה.
מברלין עבר אבל לפרייבורג ואחר כך לפריז, ושם התאכזב לגלות שהצרפתים אינם מגלים עניין בו ובמחקריו. כעבור חודשים מעטים הוא שב לברלין.
במהלך התקופה של מסעו לגרמניה ולצרפת ערך אבל את החשובים שבמחקריו, ובהם מחקרים בתורת הפונקציות, כולל מחלקה חדשה של פונקציות הידועות כיום בשם פונקציות אבליות, וכן פונקציות אליפטיות.
עקב קשיים כספיים חזר אבל לנורווגיה (אז חלק משוודיה) במאי 1827, ושם עסק בהוראה באוניברסיטת כריסטיאניה. הוא המשיך לפרסם מאמרים מתמטיים מעולים, בהם כאלה שזכו להתפעלותו של לז'נדר, אך בריאותו הלכה והתדרדרה. בשנת 1829 סידר לו קרל ידידו משרת הוראה בברלין, אך הידיעה על כך הגיעה רק לאחר שאבל מת משחפת ב-6 באפריל 1829.
לאחר מותו של אבל ערך הולמבו את כל כתביו, והם יצאו לאור בשנת 1839. מהדורה מקיפה יותר של כתבי אבל יצאה לאור בשנת 1881.
עצמים מתמטיים רבים קרויים על שמו של אבל, ובהם חבורה אבלית, אינטגרל אבלי, פונקציה אבלית, מבחן אבל ועוד רבים. בשנת 2002, במלאת מאתיים שנה להולדתו, הוקמה בנורווגיה קרן לחלוקת פרס אבל למתמטיקה. הזוכה הראשון בפרס היה המתמטיקאי הצרפתי ז'אן-פייר סר.
ראו גם

אווריסט גלואה - עסק גם הוא בפתרון משוואה ממעלה חמישית ומעלה באותה התקופה, ומת בשנות העשרים לחייו
פרס אבל
לקריאה נוספת

מריו ליביו, שפת הסימטריה, מהדורה עברית: תרגום מאנגלית עמנואל לוטם, הוצאת אריה ניר 2006
הערות שוליים

↑  נילס הנריק אבל באתר scienceworld.wolfram.com
| --- | --- |
בקרת זהויות :  NLI: 987007257316205171  PLWABN: 9810601778405606  BIBSYS: 90107035  BNE: XX1738291  BnF: cb12247777t (data)  CANTIC: a11243958  CiNii: DA00706202  GND: 118500112  ICCU: IEIV029443  ISNI: 0000 0001 2320 9411  LCCN: n84804842  MGP: 55178  NDL: 00430878  NKC: ola2002139775  NLA: 35447767  NLG: 137653  NSK: 000363897  NTA: 073137316  RERO: 02-A002903845  SELIBR: 234130  SNAC: w61q0pck  SUDOC: 029677556  Trove: 956222  VIAF: 66522208   WorldCat (עם VIAF): 66522208
פטר כריסטן אסביירנסן

| --- | --- |

 לידה:  15 בינואר 1812 כריסטיאניה  (אוסלו), ממלכת נורווגיה, דנמרק-נורווגיה 
 פטירה:  6 בינואר 1885 (בגיל 72) כריסטיאניה, נורווגיה 
 מדינה:  נורווגיה 
 מקום קבורה:  Vår Frelsers gravlund 
 שם עט:  Clemens Bonifacius 
 שפות היצירה:  נורווגית, דנית 
 חתימה:   
 
פטר כריסטן אסביינרסן (בנורווגית: Peter Christen Asbjørnsen,‏ 15 בינואר 1812 - 5 בינואר 1885) היה סופר וזואולוג נורווגי. לצד ירגן אנגברטסן מו נודע כאספן אגדות-עם נורווגיות וספרי האגדות שלהם מוזכרים בדרך כלל בצוותא בשם "אסביירנסן ומו".
ביוגרפיה > ילדות וצעירות

אסביירנסן נולד בשנת 1812 בכריסטיאניה, כיום אוסלו בנורווגיה, למשפחה מבוססת שמוצאה  באוטה בחבל גידברנדסדאלן וככל הנראה היה הצאצא האחרון שלה. אביו, אנדריאס אסביירנסן עבד כזגג ובונה כלי מדידה, כלים רפואיים ומצפנים ועבד זמן-מה כפקח מתקני המים של העיר כריסטיאניה. אמו היא תורינה אליסבת לבית ברין (Bruun). אנדריאס אסביירנסן נמנה עם מייסדי החברה המלכותית הנורווגית לפיתוח. הוא היה גם האדם הפרטי שתרם את הסכום הגדול ביותר לשם הקמת אוניברסיטה ראשונה על אדמת נורווגיה: האוניברסיטה המלכותית על שם פרדריק (1811).
אסביירנסן גדל בבית ברחוב השער דרונינגנס 26. מאוחר יותר בגלל משבר כספי הבית נמכר והמשפחה עברה לרחוב גרנלנד 28
. אסביירנסן סיים בשנת 1833 את לימודיו באוניברסיטת אוסלו. כבר כסטודנט, בשנת 1832 התחיל לאסוף ולהעביר בכתב מעשיות ואגדות-עם. מאוחר יותר במטרה זו הוא חצה ברגל את ארצו לאורכה ולרוחבה

ירגן אנגברטסן מו פגש את אסביירנסן בן ה-14 כששניהם למדו בתיכון בנורדרהוב. בבניין בית הספר לשעבר שוכן כיום מוזיאון רינגריקה, המאחסן מוצגים הקשורים לחיי אסביירנסן ומו. בין השניים נקשר קשר ידידות לאורך כל חייהם. ב-1834 גילה אסביירנסן כי מו התחיל באופן עצמאי ללקט אוצרות מהפולקלור הלאומי. שניהם השוו את ממצאיהם והחליטו לשתף פעולה במפעלם.
ביוגרפיה > המשך פעילותו

באוניברסיטה קיבל אסביירנסן הכשרה כזואולוג ובעזרת המוסד האקדמי ערך סדרה של מסעות מחקר לאורך חופי נורווגיה, במיוחד בהרדנגרפיורד. הוא עבד ביחד עם שניים מחשובי הביולוגים של הים באותה תקופה: מיכאל סארס ובנו, גאורג אוסיאן סארס. מו, בינתיים, עזב בשנת 1839 את האוניברסיטה והתמסר ללימודי תאולוגיה והתפרנס כמורה פרטי בכריסטיאניה. בחופשות טייל בהרים, במחוזות הרחוקים ביותר וליקט מעשיות ואגדות. באותן השנים הניח את יסודות מפעלו הספרותי העתידי.
בשנים 1842–1843 מעפל זה פורסם לראשונה בכותרת " Norske Folkeeventyr" (אגדות-עם נורווגיות). הקובץ התקבל בכל אירופה כתרומה בעלת ערך למיתולוגיה ההשוואתית ולספרות. כרך שני הופיע בשנת 1844 ועוד כרך - ב-1871.
בשנת 1845 פרסם אסביירנסן, ללא עזרתו של מו, קובץ נוסף של אגדות עם נורווגיות "Huldre-Eventyr og Folkesagn"
ב-1856 הזהיר אסבייאנגסן מפני בירוא היערות בנורווגיה והאיץ בממשלה לפעול כדי למנוע זאת. הוא עצמו התמנה כמומחה בתחום היערות ונשלח לסיורים ברחבי נורווגיה ובארצות צפוניות אחרות כדי לבדוק שיטות לשימור היערות.
בשנת 1876 פרש לגמלאות. בשנת 1879 מכר אסביירנסן את האוסף הגדול שלו ליצורים מן החי למוזיאון להיסטורית הטבע של אירלנד תמורת 300 לירות שטרלינג. אוסף זה כלל, בין היתר, דגמי Briosinga endecacnemos אותם ליקט ככל הנראה בעת מסעו הגיולוגי בהרדאנגרפיורד בשנות ה-1850.
בשנת 1885 נבחר אסביירנסן לחבר בחברה המלכותית הנורווגית למדעים בטרונדהיים.
הוא נפטר בכריסטיאניה בשנת 1885.
ביוגרפיה > סגנון הכתיבה

בדרך כלל היה נהוג לטעון כי הנמרצות בכתיבה בא מאסביירנסן בעוד שהחן היה שייך למו, אולם למעשה השניים פעלו יחדיו לאורך שנים, מה שגרם להם לאמץ אותם אופנים של ביטוי ספרותי.
הנצחה

במאה ה-20 הבמאי הנורווגי איבו קפרינו הפיק סרדת סרטי בובות המבוססים על ספרי אגדות העם של אסביירנסן ומו. דמותו של אסביירנסן מופיעה במבוא לכל פרק בסדרה. כמו כן, הקים קפרינו בסמוך ללילהאמר חלקת פארק שעשועים המוקדשת לאגדות העם האלה.
אחרי 2008 הנפיק הבנק של נורווגיה שטר של 50 קרונה הנושא את דמותו של אסביירנסן.
לקריאה נוספת

ויקיטקסט:Edmund Gosse - Peter Christen Asbjörnsen in Hugh Chisholm (ed) Encyclopedia Britannica 1911
Lars Roede,- Fornuftig matstell. I Byminner nr.3- 2012, s. 2-11.
הערות שוליים

↑  Lars Roder 2012
1 2 3  Gosse 1911 עמ' 715
↑  באתר המוזיאון רינגריקה 2016
↑  פרק המשפחות הונדרפוסן
| --- | --- |
בקרת זהויות :  NLI: 987007446992805171  PLWABN: 9810596251205606  BIBSYS: 90060686  BnF: cb12032163q (data)  CiNii: DA05931512  GND: 11536904X  ICCU: RAVV020611  ISNI: 0000 0001 2148 601X  KulturNav: 0a126ddc-1d7c-42f5-8ae0-aa70b93beacb  LCCN: n50002002  LNB: 000014188  NDL: 00462495  NKC: jn20000600442  NLA: 35008768  NLG: 94065  NLK: KAC199632666  NSK: 000166093  NTA: 070322775  RERO: 02-A000010060  SELIBR: 205320  SNAC: w6t43zzx  SUDOC: 028497554  Trove: 788147  VIAF: 116587918   WorldCat (עם VIAF): 116587918 
ערך זה הוא קצרמרבנושא סופרים. אתם מוזמנים לתרום לוויקיפדיה ו.
ציור דיוקן מאת קנוד ברגסלין משנת 1870
ספר אגדות העם הנורווגיות של אסביירנסן ומו, מהדורה משנת 1914
מרקיף מוריס

| --- | --- |

מוריס בשנת 2017
 לידה:  2 בספטמבר 1989 (בן 35) פילדלפיה, פנסילבניה
 עמדה:  פאוור פורוורד
 גובה:  2.06 מטר
 מספר:  88
 מכללה:  אוניברסיטת קנזס (2008–2011)
 דראפט:  בחירה מספר 13, 2011 פיניקס סאנס
 קבוצות כשחקן
 2011–2016   2016–2019   2019   2019–2029   2020–2021   2021–2022   2022–2023   2023–2025   2025–:  פיניקס סאנס   וושינגטון ויזארדס   אוקלהומה סיטי ת'אנדר   דטרויט פיסטונס   לוס אנג'לס לייקרס   מיאמי היט   ברוקלין נטס   דאלאס מאבריקס   לוס אנג'לס לייקרס
 הישגים כשחקן
 זכייה באליפות ה-NBA‏ (2020)
מרקיף מוריס (באנגלית: Markieff Morris; נולד ב-2 בספטמבר 1989) הוא כדורסלן אמריקאי, המשחק בקבוצת דאלאס מאבריקס מליגת ה-NBA, בעמדת הפאוור פורוורד. אחיו התאום, מרכוס מוריס, משחק גם כן בליגת ה-NBA, עבור לוס אנג'לס קליפרס.
קריירת משחק

מוריס נולד וגדל בעיר פילדלפיה שבפנסילבניה. בבגרותו למד באוניברסיטת קנזס ושיחק בקבוצתה במשך שלוש עונות (2008–2011), יחד עם אחיו מרכוס, לפני שיצא להתמודד בדראפט ה-NBA.
קריירת משחק > פיניקס סאנס

מוריס נבחר בבחירה ה-13 בדראפט 2011 על ידי קבוצת פיניקס סאנס, כ-5 דקות לפני אחיו מרכוס שנבחר בבחירה הבאה על ידי יוסטון רוקטס. במהלך סוף שבוע האולסטאר של עונת הרוקי שלו, נבחר מוריס להשתתף במשחק הכוכבים העולים כשחקן "קבוצת שאק" וקלע 12 נקודות.
ב-6 בדצמבר 2012 הוריד מוריס שיא קריירה של 17 ריבאונדים במשחק נגד דאלאס מאבריקס. ב-21 בפברואר 2013 הצטרף לפיניקס מרכוס מוריס, אחיו של מרקיף, אחרי שנשלח אליה בטרייד מהרוקטס. הייתה זו הפעם השנייה בה משחקים בסאנס זוג אחים תאומים, לאחר שדיק וטום ואן ארסדייל שיתפו פעולה בפיניקס בעונת 1976/1977, האחרונה שלהם ב-NBA.
בעונת 2013/2014 שימש מוריס כשחקן ספסל בכל 81 המשחקים בהם שותף, אך עם זאת הציג שיפור משמעותי במשחקו ורשם שיאי קריירה בנקודות (13.8 למשחק), ריבאונדים (6.0) ואחוזי קליעה מהשדה (48.6%) ומהעונשין (79.2%). ב-11 בנובמבר 2013 זכה מוריס לראשונה בתואר "שחקן השבוע באזור המערבי" לאחר שהעמיד בשבוע החולף ממוצעים של 22.8 נקודות, 8 ריבאונדים ו-2 חטיפות למשחק והוביל את הליגה באחוזי קליעה מהשדה עם 69.8%. בעקבות שיפורו בעונה זו והיותו שחקן ספסל, היה מוריס מועמד מוביל הן לפרס השחקן המשתפר של העונה (סיים במקום העשירי בהצבעה) והן לפרס השחקן השישי של העונה (סיים במקום הרביעי).
ב-29 בספטמבר 2014 חתם מוריס על הארכת חוזה בפיניקס ל-4 עונות נוספות עבור 32 מיליון דולר, בעוד אחיו מרכוס האריך את חוזהו לאותה תקופה עבור 20 מיליון דולר. בעונת 2014/2015 הפך מרקיף לשחקן חמישייה קבוע, והיה אחד השחקנים המובילים בקבוצה כשקלע 15.3 נקודות בממוצע למשחק. מרקיף ומרכוס, יחד עם חבריהם לקבוצה זוראן וגוראן דרגיץ', שיחקו יחד למספר דקות במהלך הרבע האחרון של משחק מול פילדלפיה 76' ב-2 בינואר 2015. בכך, נרשמה הפעם הראשונה בהיסטוריית ה-NBA בה שני זוגות אחים משתתפים יחד במשחק עבור אותה קבוצה. ב-13 בינואר 2015 קלע מוריס שיא קריירה של 35 נקודות בניצחון קבוצתו על קליבלנד קאבלירס, כשקלע 15 מתוך 21 הזריקות שלקח.
בסיום עונת 2014/2015 נשלח מרכוס מוריס בטרייד לדטרויט פיסטונס, למורת רוחו של מרקיף שרצה להמשיך לשתף פעולה עם אחיו. בעקבות הטרייד ביקש מוריס מהנהלת הסאנס העברה לקבוצה אחרת, וכחודש לאחר מכן נקנס על ידי ליגת ה-NBA ב-10,000 דולר בגין התבטאותו הפומבית בנושא.
קריירת משחק > וושינגטון ויזארדס

במהלך עונת 2015/2016, ב-19 בפברואר 2016, נשלח בטרייד לוושינגטון ויזארדס בתמורה לכריס האמפריז, דואן בלייר ובחירת דראפט עתידית. ב-7 בפברואר 2019, לאחר כ-3 עונות בוושינגטון, הועבר בטרייד לניו אורלינס פליקנס בתמורה לווסלי ג'ונסון. ביום שלאחר מכן שוחרר מניו אורלינס, בטרם שיחק במדיה.
קריירת משחק > אוקלהומה סיטי ת'אנדר

ב-20 בפברואר 2019 חתם על חוזה באוקלהומה סיטי ת'אנדר עד סיום עונת 2018/2019.
קריירת משחק > דטרויט פיסטונס

ב-6 ביולי 2019 חתם על חוזה לשנה בדטרויט פיסטונס. ב-21 בפברואר 2020, לאחר 44 משחקים בלבד בדטרויט, שוחרר מהקבוצה.
קריירת משחק > לוס אנג'לס לייקרס

מיד לאחר שחרורו מדטרויט חתם על חוזה בלוס אנג'לס לייקרס עד לסיום עונת 2019/2020. בעונתו הראשונה בקבוצה זכה עמה באליפות ה-NBA, לאחר שגברה על מיאמי היט בסדרת הגמר; מוריס שותף בכל 21 משחקי קבוצתו בפלייאוף, לרוב כשחקן ספסל, וקלע 5.9 נקודות בממוצע למשחק.
קריירת משחק > מיאמי היט

באוגוסט 2021 חתם מוריס על חוזה במיאמי היט.
קריירת משחק > ברוקלין נטס

ב-7 בספטמבר 2022, חתם מוריס על חוזה בברוקלין נטס.
קריירת משחק > דאלאס מאבריקס

ב-6 בפברואר 2023, נשלח מוריס לצד קיירי אירווינג לדאלאס מאבריקס בתמורה לדוריאן פיני-סמית', ספנסר דינווידי, בחירת סיבוב ראשון לא מוגנת ב-2029 ושתי בחירות סיבוב שני ב-2027 ו-2029. ב-16 בספטמבר ,2023, מוריס הוחתם מחדש בקבוצה. באותה עונה (2023/2024) הגיע לגמר ה-NBA, אך הפעם הפסיד ב-5 משחקים לבוסטון סלטיקס. ב-11 בספטמבר 2024, הוחתם מחדש בשנית.
קריירת משחק > חזרה ללייקרס

ב-2 בפברואר 2025, נשלח מוריס בטרייד, לצד לוקה דונצ'יץ', ומקסי קלבר ללוס אנג'לס לייקרס בתמורה לאנתוני דייוויס ובחירת סיבוב ראשון ב-2029 שנשלחו לדאלאס מאבריקס, כאשר גם שתי בחירות סיבוב שני (אחת מדאלאס ואחת מהלייקרס) ב-2025 וג'יילן הוד-שפינו נשלחו ליוטה ג'אז.
סטטיסטיקת קריירה > בעונה הסדירה ב-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011/2012 | פיניקס | 63 | 7 | 19.5 | 0.399 | 0.347 | 0.717 | 4.4 | 1.0 | 0.7 | 0.7 | 7.4 |
| 2012/2013 | פיניקס | 82 | 32 | 22.4 | 0.407 | 0.336 | 0.732 | 4.8 | 1.3 | 0.9 | 0.8 | 8.2 |
| 2013/2014 | פיניקס | 81 | 0 | 26.6 | 0.486 | 0.315 | 0.792 | 6.0 | 1.8 | 0.8 | 0.6 | 13.8 |
| 2014/2015 | פיניקס | 82 | 82 | 31.5 | 0.465 | 0.318 | 0.763 | 6.2 | 2.3 | 1.2 | 0.5 | 15.3 |
| 2015/2016 | פיניקס | 37 | 24 | 24.8 | 0.397 | 0.289 | 0.717 | 5.2 | 2.4 | 0.9 | 0.5 | 11.6 |
| 2015/2016 | וושינגטון | 27 | 21 | 26.4 | 0.467 | 0.316 | 0.764 | 5.9 | 1.4 | 0.9 | 0.6 | 12.4 |
| 2016/2017 | וושינגטון | 76 | 76 | 31.2 | 0.457 | 0.362 | 0.837 | 6.5 | 1.7 | 1.1 | 0.6 | 14.0 |
| 2017/2018 | וושינגטון | 73 | 73 | 27.0 | 0.480 | 0.367 | 0.820 | 5.6 | 1.9 | 0.8 | 0.5 | 11.5 |
| 2018/2019 | וושינגטון | 34 | 15 | 26.0 | 0.436 | 0.333 | 0.781 | 5.1 | 1.8 | 0.7 | 0.6 | 11.5 |
| 2018/2019 | אוקלהומה | 24 | 1 | 16.1 | 0.391 | 0.339 | 0.737 | 3.8 | 0.8 | 0.5 | 0.1 | 6.5 |
| 2019/2020 | דטרויט | 44 | 16 | 22.5 | 0.450 | 0.397 | 0.772 | 3.9 | 1.6 | 0.6 | 0.3 | 11.0 |
| 2019/2020 | ל.א. לייקרס | 14 | 1 | 14.2 | 0.406 | 0.333 | 0.833 | 3.2 | 0.6 | 0.4 | 0.4 | 5.3 |
| 2020/2021 | ל.א. לייקרס | 61 | 27 | 19.7 | 0.405 | 0.311 | 0.720 | 4.4 | 1.2 | 0.4 | 0.3 | 6.7 |
| 2021/2022 | מיאמי | 17 | 1 | 17.5 | 0.474 | 0.333 | 0.889 | 2.6 | 1.4 | 0.4 | 0.1 | 7.6 |
| 2022/2023 | ברוקלין | 27 | 1 | 10.6 | 0.402 | 0.408 | 1.000 | 2.2 | 0.9 | 0.3 | 0.2 | 3.6 |
| 2022/2023 | דאלאס | 8 | 1 | 8.8 | 0.424 | 0.364 | 0.000 | 1.5 | 0.8 | 0.1 | 0.0 | 4.5 |
| 2023/2024 | דאלאס | 26 | 1 | 8.3 | 0.338 | 0.357 | 0.833 | 1.5 | 0.6 | 0.2 | 0.1 | 2.5 |
| קריירה | קריירה | 776 | 379 | 23.6 | 0.445 | 0.343 | 0.778 | 4.9 | 1.5 | 0.8 | 0.5 | 10.3 |
סטטיסטיקת קריירה > בפלייאוף

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | וושינגטון | 13 | 13 | 28.7 | 0.407 | 0.368 | 0.806 | 6.4 | 1.7 | 0.9 | 1.3 | 12.1 |
| 2017/2018 | וושינגטון | 6 | 6 | 30.2 | 0.490 | 0.167 | 0.900 | 7.5 | 1.7 | 0.7 | 0.8 | 9.8 |
| 2018/2019 | אוקלהומה | 5 | 0 | 11.8 | 0.313 | 0.286 | 0.778 | 2.6 | 1.0 | 0.2 | 0.6 | 3.8 |
| 2019/2020 | ל.א. לייקרס | 21 | 2 | 18.3 | 0.449 | 0.420 | 0.778 | 3.0 | 1.0 | 0.3 | 0.1 | 5.9 |
| 2020/2021 | ל.א. לייקרס | 4 | 1 | 9.5 | 0.222 | 0.250 | 0.667 | 1.0 | 0.8 | 0.0 | 0.3 | 2.3 |
| 2021/2022 | מיאמי | 1 | 0 | 3.0 | 0.000 | 0.000 | 0.000 | 1.0 | 0.0 | 0.0 | 0.0 | 0.0 |
| קריירה | קריירה | 50 | 22 | 20.8 | 0.421 | 0.369 | 0.800 | 4.2 | 1.2 | 0.5 | 0.6 | 7.4 |
הערות שוליים

↑  רשימת הנבחרים בדראפט 2011, באתר nba.com
↑  סיכום משחק הכוכבים העולים 2012, באתר basketball-reference.com
↑  דוח המשחק בין פיניקס לדאלאס, באתר basketball-reference.com
↑  מוריס זוכה בתואר שחקן השבוע במערב, באתר nba.com
↑  ההצבעות לפרסי עונת 2013/14 ב-NBA, באתר basketball-reference.com
↑  האחים מוריס חותמים על הארכת חוזה בפיניקס, באתר sportando.com
↑  סיכום המשחק בין פיניקס לפילדלפיה, באתר nba.com
↑  דוח המשחק בין פיניקס לקליבלנד, באתר basketball-reference.com
↑  ליגת ה-NBA קונסת את מרקיף מוריס, באתר ESPN.com
↑  מערכת וואלה! ספורט‏, הווארד נשאר ביוסטון, צ'אנינג פריי בקליבלנד, ורז'או בפורטלנד, באתר וואלה, 18 בפברואר 2016
↑  בארנס התבשר שעבר לסקרמנטו במהלך משחק, דייויס מתרחק מהלייקרס, באתר וואלה, 7 בפברואר 2019
↑  ניו אורלינס משחררת את מוריס, באתר הרשמי, 8 בפברואר 2019
↑  מוריס חותם על חוזה באוקלהומה סיטי, באתר הקבוצה, 20 בפברואר 2019
↑  מוריס מסכם על חוזה בדטרויט, באתר pistonpowered.com
↑  דטרויט משחררת את מוריס, באתר הקבוצה, 21 בפברואר 2020
↑  מוריס חותם על חוזה בלייקרס, באתר הקבוצה, 23 בפברואר 2020
↑  HEAT SIGNS MARKIEFF MORRIS, www.nba.com (באנגלית)
↑  Brooklyn Nets Sign Markieff Morris, www.nba.com (באנגלית)
↑  Eddie Sefko, Mavs trade for Kyrie, The Official Home of the Dallas Mavericks, ‏2023-02-06 (באנגלית אמריקאית)
↑  Eddie Sefko, Markieff Morris re-signs, The Official Home of the Dallas Mavericks, ‏2023-09-16 (באנגלית אמריקאית)
↑  Boston Celtics defeat Dallas Mavericks to win 2024 NBA Finals - CBS News, www.cbsnews.com, ‏2024-06-17 (באנגלית אמריקאית)
↑  Mavericks re-sign veteran forward Markieff Morris, ESPN.com, ‏2024-09-12 (באנגלית)
↑  2024-25 NBA Trade Tracker: Every official deal, NBA.com (באנגלית)
מיסטר צ'יפס

| --- | --- |

הלוגו הרשמי של הסדרה
 שיר הנושא:  "אם אתה רעב"  מילים: הדר לוי, לחן: ארז רוסו
 סוגה:  קומדיית מצבים
 יוצרים:  ענת מנסור
 כותבים:  נדב בן סימון, הדר לוי
 בימוי:  יוסי קרן
 שחקנים:  דר זוזובסקי חיים ברבי אורטל בן שושן
 ארץ מקור:  ישראל ישראל
 שפות:  עברית
 מספר עונות:  1
 מספר פרקים:  12
 הפקה
 אורך פרק:  15-20 דקות
 שידור
 רשת שידור:  ניקלודאון ישראל (yes)   yesVOD kids
 פורמט (תמונה):  16:9
 פורמט (קול):  סטריאו
 תקופת שידור מקורית:  פברואר 2016 – הווה
מיסטר צ'יפס היא קומדיית מצבים ישראלית, אשר משודרת בערוץ ניקלודיאון ישראל למנויי yes בלבד. בסדרה מככבים דר זוזובסקי, אורטל בן שושן וחיים ברבי.
עלילה

העלילה מתרחשת בארבעה מישורים:
המישור הראשון: העלילה המרכזית. אנה, שלומית וידין - שלושה עובדים שעושים הרבה שטויות.
המישור השני: עלילתם של נדב ויותם, הטבחים של המקום.
המישור השלישי: עלילתו של יאיא, עובד הטייק אווי שבכל פעם פוגש בן אדם שעובד עליו שהוא מפורסם.
המישור הרביעי: עלילתו של גיורא המאבטח, עושה חידונים לאנשים ומחלק "חינמים" בשפע.
דמויות

אנה (דר זוזובסקי) - מנהלת המשמרת, עושה הכל כדי לבדוק את עובדיה. חייכנית ושמחה, שאננית.
שלומית (אורטל בן שושן) - עובדת, "המתחכמת" מבין השלושה ועושה הכל בשביל להכשיל את אנה במטרתה. חובבת קריאה.
ידין (חיים ברבי) - עובד. התמים, הנאיבי והטיפש מבין השלושה. מצטייר כחתיך ומבוקש בפרק השלישי.
יותם סמולנסקי (ליאור פאוקר) - טבח, אוהב לצפות בריאליטי והחכם מבין השניים.
נדב ירושלמי (דרור טייכנר) - טבח, ממציא מנת ה"שניצל גלידה", עצלן וכל הזמן חושב על עושר, פרסום וכסף.
יאיר "יאיא" יעקב (יוגב יפת) - עובד הטייק אווי, משתכנע בקלות, הוזה הזיות קשות לפעמים, חולה בתסמונת הדמיונית "תסביך סינדרלה".
גיורא ק. (אילן קובץ') - המאבטח, טיפש וחושב שכל דבר הוא "חשוד".
"הלקוח" (מורן קל) - הלקוח שמגיע בכל פעם אל יאיא.
בסדרה התארחו גם הצמד "עופר ומאור" (עופר בן שבת ומאור הרוש)
פלגת התיעוד והצילום

|  פרטים |
| --- | --- |
 מדינה:  ישראל ישראל
 שיוך:   צה"ל
 סוג:  יחידת תיעוד קרבית
 אירועים ותאריכים
 תקופת הפעילות:  אוגוסט 2012 – הווה (כ־12 שנים)
 מלחמות:    מבצע צוק איתן, מבצע שובר גלים, מלחמת חרבות ברזל
 נתוני היחידה
 ציוד עיקרי:  מצלמות דיגיטליות ומצלמות וידאו. נשק אישי: רובה M4A1
 פיקוד
 יחידת אם:   דובר צה"ל
 דרגת המפקד:   סרן
 מפקדים:  סרן יואב ברוך
 
פלגת התיעוד והצילום היא יחידת צלמים של מערך דובר צה"ל שייעודה לספק תיעוד מבצעי מהשטח ושדה הקרב, בעת שגרה ובעת חירום, במטרה לסייע להסברה הישראלית, להפליל מטרות אויב (כגון תיעוד מחבלים בפעולה, או תיעוד מבנים הומניטריים - בתי ספר ובתי חולים, למשל - שמשמשים לצורכי טרור), לספק מרחב לגיטימציה בינלאומי לפעולות צה"ל, לתעד את הווי היחידות הלוחמות לצורכי דוברות וכן תיעוד שדה הקרב לצורך תחקור, לצרכים מבצעיים ולצרכים מודיעיניים.
סיכת פלגת התיעוד והצילום
החיילים ביחידה עוברים הכשרה קרבית כרובאי 07, ובעבר כרובאי 05 (בחיל האיסוף הקרבי, מחזורים 2015–2017). לאחר מכן משתתפים הלוחמים בקורס תיעוד מבצעי ובקורס מקצועות הדוברות בדובר צה"ל. לאחר כ-8 חודשים מסתיימת ההכשרה והמתעדים המבצעיים מתחילים את שירותם הסדיר.
המתעדים המבצעיים מוסמכים להיכנס לאזורי לחימה על מנת לשלוח חומרי תיעוד משדה הקרב למערכות החדשות בארץ ובעולם.
היסטוריה

לוגו פלגת התיעוד והצילום
תיעוד מבצעי מלווה את פעילות צה"ל זה זמן רב, אולם רק בשני העשורים האחרונים עלתה מאוד חשיבותו עד כי הוא חורץ במידה רבה גורל של מערכות.
הצורך בתיעוד מבצעי עלה עוד במהלך האינתיפאדה השנייה, בספטמבר 2000, ונעשו ניסיונות במערך דובר צה"ל להקים ולהכשיר יחידה של צלמים קרביים, שיספקו תיעוד מבצעי לצורכי הסברה ישראלית מול גל הטרור הפלסטיני והתעמולה הפלסטינית שנלוותה אליו.
במהלך השנים היו ניסיונות חוזרים ונשנים במאמץ להקים יחידת תיעוד מבצעי, ניסיונות שלא צלחו, עד שבגלגולה הנוכחי, היחידה הוקמה ב-2012.
היסטוריה > ניסיון הקמת היחידה באינתיפאדה השנייה

לאור מאורעות האינתיפאדה השנייה, החליט הרמטכ"ל דאז, רב-אלוף משה יעלון, להקים מערך לוחם מתעד שיאפשר לצה"ל להביא מהר ככל שניתן תמונה שתחזק את "הסיפור שלנו".
באפריל 2001 נפתח הקורס הראשון של מתעדים לוחמים, ובמבצע "חומת מגן" שולבו מתעדים באוגדות.
במקומות שבהם הבינו המפקדים את חשיבות התיעוד והשתמשו בכוח המתעד, הוצגה הלחימה של צה"ל באור חיובי, וטענות על מעשי טבח, על פגיעה בילדים ובנשים, על מניעת טיפול רפואי מאזרחים וכו' נשללו בתוך זמן קצר.
התיעוד סייע להצלחת המבצע ולחיזוק תחושת הביטחון של הכוחות. כמו כן הצליח התיעוד להציג את הישגיו המרשימים של צה"ל ב"חומת מגן": הכיבוש המהיר של הערים הגדולות, כניעת המחבלים ומציאת אמצעי לחימה רבים.
הפצת התמונות בארץ ובעולם השפיעה על האויב ודרבנה אותו להיכנע בערים שבהן טרם נכנע. כמו כן היא חיזקה את תחושת ההצלחה והביטחון בקרב כוחותינו.
לעומת זאת בכניסה לג'נין הושארו הכוחות המתעדים בחוץ בשל חששם של המפקדים שהכנסת צלמים ללא רקע מבצעי לשטח שבו מטענים ומחבלים רבים עלולה להביא לפגיעה בהם ובלוחמים, לחשוף את הכוחות בזמן הפעולה ולפגוע בהצלחת המבצע. כתוצאה מהסגירה המוחלטת של שטח המבצע בפני המתעדים של צה"ל החלו הפלסטינים להפיץ שמועות רבות על טבח בעיר. צה"ל מנגד לא הפיץ תמונות להפרכת השמועות. סגירת שטח נתפסת כניסיון להסתיר את המתרחש. נדרשו שנים רבות ועבודה מאומצת של ועדות חקירה פנימיות וחיצוניות כדי להוכיח שלא היה טבח בג'נין.
היסטוריה > ניסיון הקמת היחידה במלחמת לבנון השנייה

במהלך המלחמה הורגש מחסור בתצלומים משטח הלחימה, מפקדת זרוע היבשה רכשה מצלמות וחילקה אותן ללוחמים בשטחי הלחימה בלי לתדרך אותם כיצד להפעיל את הציוד ובלי להסביר להם מה לצלם. בפועל, התמונות כמעט שלא הוצאו מתוך שטחי הלחימה.
התוצאה: הצלחות של כוחות צה"ל בקרבות נגד החזבאללה - כולל מציאת אמצעי לחימה וכיבוש שטחים - לא לוּו בתיעוד מהשטח ולכן לא באו לידי ביטוי בדיווחי התקשורת. מתחקירי הכוחות הלוחמים עלה, בין היתר, שמפקדים במערך הלוחם לא היו מודעים לחשיבות התיעוד המבצעי. מפקדים רבים יצאו בסיום הלחימה בתחושה של החמצה, בתחושה שהניצחון שהשיגו בשדה הקרב לא בא לידי ביטוי בתקשורת, ולכן הוא גם לא נודע לציבור בארץ ובעולם.
בביקורות שנכתבו כבר בניסיון ההקמה הראשוני, בשנת 2002, עלה כי תחום התיעוד המבצעי הוזנח. אולם המסקנות מהביקורות לא הביאו לתיקון הליקויים, וכתוצאה מכך לא היה תיעוד מבצעי הולם במערכה.
לאור הלקחים, ביקשה חטיבת דובר צה"ל להקים מערך ייעודי שיהיה כפוף לה הן מקצועית והן פיקודית - מה שיאפשר מיצוי מקסימלי של כלי התיעוד לצורכי הסברה.
היסטוריה > ניסיון הקמת היחידה במבצע "עופרת יצוקה"

בתחילת 2008 קיבל דובר צה"ל תקנים של לוחמים, והחל לאתר מועמדים למערך התיעוד המבצעי. במקביל האיצו מערך דובר צה"ל וזרוע היבשה עבודת מטה לבנייתו של מערך התיעוד המבצעי ביחידות הלוחמות.ֿ בזמן המבצע פעלו בשטח מתעדים מבצעיים ביחידות החי"ר השונות.
המתעדים שולבו באופן סדור בכניסת הכוחות לתוך שטח הלחימה, תיעדו את הצלחת הכוחות (מציאת אמצעי לחימה ומטענים), הציגו את פעילות האויב (הופך אזרחים למגן אנושי, מנצל לצורכי לחימה מסגדים, בתי ספר, בתי חולים ומבני מגורים).
מסקנותיו של מערך דובר צה"ל מהמבצע היו שיש לקבוע בצה"ל תקן של מתעד לוחם בכל פלוגה, שיש למסד את הכשרת המתעדים ולכתוב פקודת הפעלה למערך התיעוד המבצעי.
היסטוריה > הקמת פלגת התיעוד והצילום

בשנת 2012, לאחר שקלול כלל הלקחים והתחקירים בעקבות ניסיון הקמת יחידות תיעוד מבצעי בעבר, הוחלט על שינוי במבנה היחידה, ובשלב זה הוקמה הפלגה בתצורתה הנוכחית המכפיפה את לוחמי התיעוד המבצעי לדובר צה"ל ישירות. בשלב מאוחר יותר, לאחר פירוק יחידת ההסרטה, השתלבו בפלגה גם צלמי וידאו וסטילס מטכ"ליים, וכיום משרתים כל החיילים אשר אוחזים במצלמה בדובר צה"ל, לוחמי ולוחמות התיעוד המבצעי וצלמים מטכ"ליים, תחת אותה יחידה.